b'\n_START_ARTICLE_\nTSRS Valstybinis televizijos ir radijo komitetas\n_START_PARAGRAPH_\nSSRS Valstybinis televizijos ir radijo komitetas (sutr. Gosteleradio, rus. \xd0\x93\xd0\xbe\xd1\x81\xd1\x82\xd0\xb5\xd0\xbb\xd0\xb5\xd1\x80\xd0\xb0\xd0\xb4\xd0\xb8\xd0\xbe) \xe2\x80\x93 organizacija, vald\xc5\xbeiusi vis\xc4\x85 SSRS televizijos ir radijo program\xc5\xb3 rengimo sistem\xc4\x85 \xe2\x80\x93 Centrin\xc4\x99 televizij\xc4\x85 ir Visas\xc4\x85jungin\xc4\xaf radij\xc4\x85._NEWLINE_1978 m. Gosteleradio sistemoje buvo 14 respublikini\xc5\xb3 televizijos ir radijo komitet\xc5\xb3 bei 148 autonomini\xc5\xb3 respublik\xc5\xb3, nacionalini\xc5\xb3 apygard\xc5\xb3, kra\xc5\xa1t\xc5\xb3 ir sri\xc4\x8di\xc5\xb3 komitetai. Transliacijos vyko 69 kalbomis. Visas\xc4\x85junginis radijas reng\xc4\x97 laidas 68 kalbomis klausytojams Soviet\xc5\xb3 S\xc4\x85jungoje ir 64 kalbomis klausytojams u\xc5\xbesienyje; Centrin\xc4\x97 televizija reng\xc4\x97 laidas rus\xc5\xb3 kalba, o kit\xc5\xb3 komitet\xc5\xb3 televizijos \xe2\x80\x93 dar 40 kalb\xc5\xb3._NEWLINE_1979 m. Soviet\xc5\xb3 S\xc4\x85jungoje buvo naudojama per 70 milijon\xc5\xb3 televizori\xc5\xb3 ir 130 milijon\xc5\xb3 radijo imtuv\xc5\xb3 (\xc4\xafskaitant laidinio radijo ta\xc5\xa1kus)._NEWLINE_1981 m. Soviet\xc5\xb3 S\xc4\x85jungoje buvo naudojama per 75 milijonus televizori\xc5\xb3 (i\xc5\xa1 j\xc5\xb3 7 mln. spalvot\xc5\xb3), per 75 milijonus radijo imtuv\xc5\xb3 ir apie 82 milijonus laidinio radijo ta\xc5\xa1k\xc5\xb3. Televizijos transliacijos vykdomos per daugiau nei 3500 siuntimo sto\xc4\x8di\xc5\xb3. Radijo programos stereo re\xc5\xbeimu buvo transliuojamos 26 miestuose. Radijo laidos u\xc5\xbesieniui buvo transliuojamos 77 kalbomis._NEWLINE_1984 m. Soviet\xc5\xb3 S\xc4\x85jungoje buvo naudojama per 100 milijon\xc5\xb3 radijo imtuv\xc5\xb3 ir per 85 milijonus laidinio radijo ta\xc5\xa1k\xc5\xb3. Televizijos programas transliavo 116 TV studij\xc5\xb3, i\xc5\xa1 j\xc5\xb3 100 \xe2\x80\x93 spalvotai. Radijo laidos u\xc5\xbesieniui buvo transliuojamos 75 kalbomis._NEWLINE_Sovietme\xc4\x8diu (1940\xe2\x80\x931941 m. ir 1944\xe2\x80\x931990 m.) Lietuvos SSR Valstybinis televizijos ir radijo komitetas irgi buvo Gosteleradio dalis \xe2\x80\x93 buvo jam operatyviai pavaldus program\xc5\xb3 rengimo ir transliavimo klausimais.'